stanford-oval/wikipedia huggingface dataset:
Arttu Wiskari
Tyyli

Ilta-Sanomien Kirsikka Kiviniemi kirjoitti 15. kesäkuuta 2011 ilmestyneessä lehdessä, että Wiskarissa on äänellisesti seuraavasti ”sukulaisuutta Samuli Edelmannin ja musiikillista A.P. Sarjannon kanssa”. Hän rinnasti Wiskarin myös muun muassa Anssi Kelaan.
Arttu Wiskari – rautakaupasta radioaalloille -dokumenttissa Warner Music Finlandin tuotantojohtaja Asko Kallonen vertasi yhtyeen lauluja Juha Vainion ja Gösta Sundqvistin tuotantoon.
Yhtye > Musiikilliset vaikutteet

Rintala on kertonut vuonna 2010 nimeään kantavan yhtyeen  saaneen vaikutteita Juha Vainiolta, Irwin Goodmanilta ja Leevi and the Leavingsiltä. Wiskari puolestaan kertoi heidän musiikkinsa sisältävän paljon myös ”Kolmas Nainen -tyyppisiä ratkaisuja” sekä ”paljon omaa sanoituksissa”. Wiskari nimesi vuonna 2011 omiksi ulkomaisiksi esikuvikseen bluesartistit Ray Charlesin, B. B. Kingin sekä Chuck Berryn.
Yhtye > Kokoonpano

Wiskari ja Rintala tapasivat asepalveluksessa vuonna 2004. Puolustusvoimista päästyään he eivät nähneet toisiaan pariin vuoteen ennen kuin rupesivat esiintymään hautajaisissa. He perustivat nykyisen yhtyeen rautakaupan kellarissa syksyllä 2008. Nykyisin yhtyeen muodostavat
Arttu Wiskari – laulu, sanoitus ja sävellys
Janne ”Hammond” Rintala – koskettimet, sävellys, sanoitus ja sovitus
Mikko ”Carlos” Vehmala – kitara, laulu
Marko Jansson – basso
Mika Mäkelä – rummut
Diskografia > Albumit

Arttu Wiskari (Warner Music Finland,  2011)
Tappavan hiljainen rivarinpätkä (Warner Music Finland,  2013)
Sirpaleet (Warner Music Finland,  2014)
IV (Warner Music Finland,  2016)
Suomen muotoisen pilven alla (Warner Music Finland,  2020)
Varpunen tuulikaapissa (Warner Music Finland,  2024)
Diskografia > Singlet

| Vuosi | Single | Listasijoitus> Singlelista | Listasijoitus> Latauslista | Listasijoitus> Radiolista | Albumilta |
| --- | --- | --- | --- | --- | --- |
| 2006 | "Up Where We Belong" | – | – | – | (julkaistu vain singlenä) |
| 2006 | "Romanssi" | – | – | – | (julkaistu vain singlenä) |
| 2006 | "In The Heart Of Night" | – | – | – | (julkaistu vain singlenä) |
| 2006 | "Ice Cream Man" | – | – | – | (julkaistu vain singlenä) |
| 2010 | "Mökkitie" | 12 | 10 | – | Arttu Wiskari |
| 2011 | "Tuntematon potilas" | 3 | 3 | 1 | Arttu Wiskari |
| 2011 | "Sorateiden Sankarit" | – | – | – | Arttu Wiskari |
| 2013 | "Ikuisesti kahdestaan" | – | – | 9 | Tappavan Hiljainen Rivarinpätkä |
| 2014 | "Avaimet käteen" | – | – | 35 | Sirpaleet |
| 2014 | "Sirpa" | 9 | 3 | 3 | Sirpaleet |
| 2014 | "Kun me diskossa suudeltiin" | – | – | 5 | Sirpaleet |
| 2015 | "Kahvimaito" | 14 | 1 | 9 | IV |
| 2016 | "Kuningaslohi" | – | 7 | 8 | IV |
| 2016 | "Sadun alkkarit" | – | – | 66 | IV |
| 2017 | "Työmiehen lauantai" (feat. TIPPA) | 20 | 12 | – | Anssi Kela ja isot biisit |
| 2017 | "Meidän Biisi" | 4 | 6 | 29 | Suomen muotoisen pilven alla |
| 2017 | "Sydämeeni joulun teen" | – |  | 76 | Joulu |
| 2018 | "Tahdon olla sulle hellä" | – |  | – | Vain Elämää Kausi 8. |
| 2018 | "Wowwowwow" | – |  | – | Vain Elämää Kausi 8. |
| 2018 | "Henkilökohtaisesti" | – |  | – | Vain Elämää Kausi 8. |
| 2018 | "Minä suojelen sinua kaikelta" | – |  | – | Vain Elämää Kausi 8. |
| 2018 | "Che Guevara" | – |  | – | Vain Elämää Kausi 8. |
| 2018 | "Nti. Groove" (feat. Teflon Brothers) | – |  | – | Vain Elämää Kausi 8. |
| 2018 | "Suomen muotoisen pilven alla" | 4 |  | 1 | Suomen muotoisen pilven alla |
| 2020 | "Tässäkö tää oli?" (feat. Leavings-Orkesteri) | 2 |  | 1 | Suomen muotoisen pilven alla |
| 2021 | "Tääl on niin kuuma" (Erika Vikman & Arttu Wiskari) | 6 |  | 22 | Erika Vikman |
| 2021 | "Kankaanpään tori" (feat. Mira Luoti) | 3 |  | – | Vain Elämää Kausi 12. |
| 2022 | "Elämän kova koulu" | – |  | 1 |  |
| 2023 | "Pilvilinna" | 50 |  | 11 |  |
| 2023 | "Minna" | 29 |  | 28 |  |
| 2024 | "Monaco" | 27 |  | 7 |  |
| 2025 | "Suuria tarinoita" | 46 |  | 17 |  |
Videografia

| Kappale | Ohjaus |
| --- | --- |
”Mökkitie”: Miika Ullakko
”Tuntematon potilas”: Miika Ullakko
”Sorateiden sankarit”: Pete Eklund, Jaani Kivinen
”Ikuisesti kahdestaan”: Pete Eklund
”Sirpa”: 
”Kun me diskossa suudeltiin”: 
"Tässäkö tää oli?": Ville Juurikkala
Wiskari on lisäksi mukana Pasa-yhtyeen ”Outolintu”-kappaleen musiikkivideolla, joka julkaistiin 3. tammikuuta 2012.
Filmografia > Elokuvaroolit

| Vuosi | Elokuva | Rooli |
| --- | --- | --- |
| 2006 | Graffiti meissä | Janitan isoveli |
| 2009 | Mitä meistä tuli | Arttu |
| 2012 | Vyöhyke | Jansson |
| 2018 | Supermarsu | Pertti |
Aiheesta muualla

Kuvia tai muita tiedostoja aiheesta Arttu Wiskari Wikimedia Commonsissa
Yhtyeen kotisivut
Yhtye The Mill Sessionsissa (Arkistoitu – Internet Archive)
Rintala, Janne & Ropponen, Mikko: Uuden, musiikkialalle pyrkivän artistin kohdalla tehtävä imagon rakennus: case Arttu Wiskari (pdf) (Liiketalouden koulutusohjelman opinnäytetyö) kesäkuu 2009. Leppävaara:  Laurea Ammattikorkeakoulu.
Wiskari, Arttu: Arttu Wiskari: Tarinoita pubin rapajuopoista yhteiskunnan epäkohtiin Rytmi. 23.5.2011.
Arttu Wiskarin virallinen blogi
Arttu Wiskarin ralliaiheinen blogi: Sorateiden antisankarit (Arkistoitu – Internet Archive)
Arttu Wiskarin Mökkitie Records levy-yhtiöstä kertova sarja Unelmia ja studiohommia Yle Areenassa
Arttu Wiskarin hittikappale syntyi taloudellisen ahdingon keskellä – vuokramaksutkin menivät rästiin: ”Homma oli todella epätoivoista” (Ilta-Sanomat 10.2.2019)
Aiheesta muualla > Elokuvat

Arttu Wiskari Elonetissä.
Arttu Wiskari Internet Movie Databasessa. (englanniksi)
| n k Arttu Wiskari |
| --- | --- |
Studioalbumit:  Arttu Wiskari  Tappavan hiljainen rivarinpätkä  Sirpaleet  IV  Suomen muotoisen pilven alla 
Singlet:  ”Up Where We Belong”  ”Romanssi”  ”In The Heart Of Night”  ”Ice Cream Man”  ”Mökkitie”  ”Tuntematon potilas”  ”Sorateiden Sankarit”  ”Ikuisesti kahdestaan”  ”Avaimet Käteen”  ”Sirpa”  ”Kahvimaito”  ”Kuningaslohi”  ”Sadun Alkkarit”  ”Ystävän Remppa”  ”Meidän Biisi”  ”Tahdon Olla Sulle Hellä”  ”Wowwowwow”  ”Henkilökohtaisesti”  ”Minä Suojelen Sinua Kaikelta”  ”Che Guevara”  ”Nti. Groove” (feat. Teflon Brothers)  ”Suomen Muotoisen Pilven Alla”  ”Tässäkö Tää Oli?”  ”Elämän kova koulu”  ”Pilvilinna” 
Videografia:  ”Mökkitie”  ”Tuntematon potilas”  ”Sorateiden sankarit”  ”Ikuisesti kahdestaan”  ”Sirpa”  ”Kun me diskossa suudeltiin”  "Tässäkö tää oli?" 
Muuta:  Luettelo Arttu Wiskarin kappaleista 
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO) 
Taiteenala:  MusicBrainz 
Henkilöt:  Ritva 2  Elonet  Yle 
Muut:  Europeana 
Wiskari heinäkuussa 2013
Yhdestä puusta

| Yhdestä puusta Jukka Poika |
| --- | --- | --- |

Studioalbumin tiedot
 Julkaistu: 14. maaliskuuta 2012
 Formaatti: CD, vinyyli
 Tuottaja(t): Bommitommi
 Tyylilaji: reggae
 Levy-yhtiö: Suomen Musiikki Oy
Listasijoitukset
  Suomen virallinen lista: 1.
Jukka Pojan muut julkaisut
| Kylmästä lämpimään 2010 | Yhdestä puusta 2012 | Kokoelma 2013 |
Yhdestä puusta on reggaelaulaja Jukka Pojan 14. maaliskuuta 2012 julkaistu sooloalbumi. Albumi nousi ensimmäisellä viikollaan (12/2012) Suomen virallisen albumilistan kärkeen. Albumista on saatavilla myös versio, joka sisältää DVD:n.
Vuonna 2013 Yhdestä puusta palkittiin Vuoden albumin Emma-palkinnolla.
Taustaa

Albumin ensimmäinen single "Silkkii" julkaistiin 23. toukokuuta 2011 ja siitä julkaistiin myös musiikkivideo. Se sijoittui parhaimmillaan Suomen virallisen singlelistan ykköspaikalle (29/2011). "Silkkii" -kappale palkittiin myös Emma-gaalassa 2011 kategoriassa Vuoden biisi. Albumilta on saanut ensisoittonsa myös kappale "Älä tyri nyt" Yle X:llä 9. helmikuuta ja myös siitä on julkaistu musiikkivideo. Albumin kappaleesta "Siideripissis" julkaistiin musiikkivideo 21. toukokuuta 2012 ja kappaleesta "Potentiaali" 25. syyskuuta samana vuonna.
Kappaleet

Liian paljon hyvää – 3.56
Älä tyri nyt – 3.48
Silkkii – 3.45
Potentiaali – 4.28
Siideripissis – 3.02
Mun skidit – 4.31
Kuin sä heittaat – 4.51
Viestii – 3.14
Jyrkänteet – 4.12
Rautapaita gong fu – 3.40
Valon valtameri – 4.21
Riippuvuus – 4.51
Kappaleet > Vinyyliversion bonuskappaleet

Fu kong dub
Skidi versio
Vastalääke dub
Kappaleet > DVD

Hypnoosiin – Live
Pläski – Live
Romanttinen hölmö – Live
Lempee – Live
Taas mä satutin – Live
Älä tyri nyt – Video
Silkkii – Video
Silkkii – Making of
Arvosteluja

Nuorgam 20. maaliskuuta 2012: 32/100
Helsingin Sanomat 15. maaliskuuta 2012:
Desibeli.net 17. maaliskuuta 2012:
Keskisuomalainen 16. maaliskuuta 2012:
Rumba 24. maaliskuuta 2012:
Nova Southeastern University

| Nova Southeastern University> Nova University of Advanced Technology (1964–70) Nova University (1970–94) |
| --- | --- |

Motto:  Engage, Inspire, Achieve
Opiskelijoita:  23 236 (2015)
Jatko-opiskelijoita:  18 595 (2015)
Sijainti:  Fort Lauderdale, Florida  Yhdysvallat
Sivusto:  nova.edu
Nova Southeastern University (NSU) on yhdysvaltalainen yksityinen yliopisto Floridan osavaltion Fort Lauderdalessa. Syksyllä 2015 sillä oli noin 23 000 opiskelijaa, joista valtaosa (vajaat 19 000) graduate-tason opiskelijoita. Yliopisto käsittää 18 tiedekuntaa (colleges and schools), jotka tarjoavat yli 175 koulutusohjelmaa yli 250 pääaineessa.
Yliopisto perustettiin vuonna 1964 teknillisenä korkeakouluna nimeltä Nova University of Advanced Technology. Vuosina 1970–1994 sen nimenä oli Nova University. Sen kutsumanimi oli aiemmin Nova, nyttemmin yleensä NSU.
Aiheesta muualla

Kuvia tai muita tiedostoja aiheesta Nova Southeastern University Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Nova Southeastern University
Käännös suomeksi
Veteen piirretty viiva (elokuva)
Elokuvan nimi

Englanniksi elokuvan nimi on sama kuin Jonesin kirjalla: The Thin Red Line. Nimi (sananmukaisesti suom. ohut punainen viiva) viittaa alun perin Krimin sodassa vuonna 1854 käytyyn Balaklavan taisteluun, jossa brittien 93. jalkaväkirykmentti kukisti venäläisen husaariyksikön kahdella yhteislaukauksella. Punaisia univormuja käyttäneet britit, punatakit, asettuivat leveään, mutta ohueen linjaan käskynään pitää asemat tai kuolla. Ensimmäinen rivi ampui yhteislaukauksen, kun venäläiset olivat vielä vähän kauempana, mutta toisen rivin yhteislaukaus ammuttiin vasta venäläisten ehdittyä alle 50 metrin päähän. Venäläiset menettivät noin 200 miestä eli puolet yksiköstään, mutta britit, jotka eivät olleet hievahtaneetkaan paikaltaan, selvisivät ilman tappioita.
Vuoden 1854 taistelun aikalaiskuvauksissa käytettiin termiä thin red streak. Kirjallisuudessa käsitettä käytti muodossa thin red line ensimmäisenä William Howard Russell, teoksen The British Expedition to the Crimea vuoden 1877 laitoksessa:
»The ground flew beneath their horses feet; gathering speed at every stride, they dashed on towards that thin red line tipped with steel.»
Rudyard Kipling kirjoitti brittisotilaiden kunniaksi runon ”Tommy”, joka sisältää kohdan:
»Ovat huokeita asetakit, jotka untanne vartioi,
mutta vielä huokeammin niitä ivata, pilkata voi.
 Jos sotilasparka juopuu, on ilonne melkoinen.
Ihan toista on marssilla olla kera täyden pakkauksen.
illä pirun Tommy, helkkarin Tommy, sinun onko selvänä pää?
Mutta ”ohut punainen urhojen linja”, kun rummut jyräjää,
kun rummut jyräjää, pojat, kun rummut jyräjää.
Niin, ”ohut punainen urhojen linja” kun rummut jyräjää.»
Alkuteksti kuuluu näin:
»”Then it’s Tommy this, an’ Tommy that, an’ Tommy, ’ow’s yer soul?
But it’s ”Thin red line of ’eroes” when the drums begin to roll.”»
Ohuesta punaisesta viivasta tuli käsite Brittiläisessä imperiumissa. Jones antaa kirjansa ensimmäisellä sivulla nimelle myös toisen ja kirjan sanoman kannalta suurimman merkityksen: hän kirjoittaa, että vanhan keskilännen sananparren mukaan ”vain ohut punainen viiva erottaa terveet mielettömistä”.
Kirjan suomenkielisessä painoksessa nimeen sisältyvä viittaus on säilytetty sellaisenaan, kuten on tehty myös vuonna 1964 tehdyn ensimmäisen elokuvaversion Ohut punainen viiva kohdalla. Terrence Malickin ohjaaman elokuvan suomenkielinen nimi Veteen piirretty viiva ei vastaa alkuperäistä käsitettä.
Guadalcanalin taistelu

Guadalcanal ja sitä ympäröivät saaret kuuluvat itäisiin Salomonsaariin Tyynellä valtamerellä. Guadalcanalin taistelu käytiin elokuusta 1942 helmikuulle 1943 toisessa maailmansodassa yhdysvaltalaisten ja japanilaisten välillä. Taistelua käytiin maalla, merellä ja ilmassa, ja se pitkittyi, kun kumpikin osapuoli pystyi raskaista tappioista huolimatta vahvistamaan jatkuvasti joukkojansa.
Taisteluun osallistui 60 000 yhdysvaltalaista ja 36 000 japanilaista maajoukkojen sotilasta, useita sota- ja kuljetuslaivoja ja satoja lentokoneita. Kummatkin puolet menettivät yli 600 lentokonetta ja noin 30 alusta. Maataisteluissa yhdysvaltalaisia kaatui yli 1 500 ja japanilaisia noin 25 000. Meri- ja ilmataistelut vaativat myös uhrinsa. Taistelu merkitsi käännekohtaa sodassa. Japanilaiset kärsivät suuremmat tappiot ja menettivät laivaston lentäjien huippuyksikön. Tappio teki myös ison kolauksen Japanin toivoon Yhdysvaltain hyökkäyksen pysäyttämisestä. Yhdysvallat sai lisäksi saaresta stragisesti merkittävän lentotukikohdan.
James Jones palveli Guadalcanalin taistelussa Yhdysvaltain armeijan 25. jalkaväkidivisioonassa. Jones haavoittui taistelussa ja kirjoitti myöhemmin kolme kirjaa, jotka liittyivät löyhästi hänen kokemuksiinsa Havaijilta, Guadalcanalilta sekä sotasairaalasta. Tunnetuin näistä on Täältä ikuisuuteen.
Juoni > Alku

Veteen piirretty viiva alkaa luontoelokuvalle tyypillisellä kohtauksella, jonka alussa krokotiili ryömii rantapenkalta tummavetiseen lampeen ja sukeltaa vihreän siitepölykerroksen peittämän pinnan alle.
Viidakkoa ja köynnöskasvien peittämiä puita esittelevän montaasin aikana sotamies Wittin (Jim Caviezel) kertojanääni pohdiskelee: Mikä on tämä sota luonnon sydämessä? Miksi luonto kamppailee itsensä kanssa? Maa mittelee meren kanssa? Onko luonnossa koston voima?
Kaksi yhdysvaltalaista sotilasta on karannut onnellista ja luonnonläheistä elämää viettävän melanesialaisen alkuasukasheimon pariin. He elävät osana heimoa, mutta todellisuus saavuttaa heidät yhdysvaltalaisen partioveneen muodossa. Toinen karkulaisista on sotamies Witt, yksi päähenkilöistä. Hän joutuu putkaan, ja komppanianvääpeli Welsh (Sean Penn) nuhtelee Wittiä rakastavasti kuin pahankurista lastaan kasvattava äiti. Keskustelusta käy ilmi myös ero puhujien luonteissa: Welsh on kylmä realisti, mutta Witt uskoo hyvyyteen ja toiseen, parempaan maailmaan.
Witt tunnustaa sellikaverilleen rakastavansa C-komppaniaa. Komppania on jalkaväen kiväärikomppania, joka on ahdettu joukkojenkuljetusaluksen ruumaan. Se on matkalla maihinnousuun Guadalcanalin saarelle, joka on strategisesti tärkeä kohde siellä olevan lentokentän vuoksi. C-komppanian miehet pohtivat elämäänsä ja sitä, miten tuleva maihinnousu vaikuttaisi heihin. Sotamies Bell, (Ben Chaplin) yksi päähenkilöistä, kertoo olleensa aikaisemmin upseerina pioneerijoukoissa, missä hän ei ollut nähnyt vaimoaan neljään kuukauteen. Bell oli eronnut pioneerijoukoista päästäkseen vaimonsa luokse, vaikka olikin tiennyt joutuvansa jossain vaiheessa värvätyksi uudelleen pelkkänä sotamiehenä.
Yläkannella pataljoonan komentaja Gordon Tall (Nick Nolte) keskustelee prikaatinkenraali Quintardin (John Travolta) kanssa. Tall halveksii itseään, mutta mielistelee nuorempaa Quintardia. Kenraali tekee hienovaraisesti selväksi, että Tallin ura on juuttunut niin paikoilleen, että tuleva taistelu voi olla tämän viimeinen mahdollisuus yletä kenraaliksi.
Maihinnousu ei kuitenkaan kohtaa vastustusta, sillä japanilaiset ovat sijoittaneet puolustusasemansa saaren sisäosiin. Kun komppania etenee sisämaahan, sotilaat kohtaavat satunnaisia vihjeitä sodan läsnäolosta. Selkein merkki on, kun he löytävät kaksi silvotun yhdysvaltalaisen sotavangin ruumista.
Juoni > Loma

Staros saa kiitoksia miehiltään, koska hän oli pitänyt heidän puoliaan ja huolehtinut heistä. Staros kertoo heille pitäneensä heitä poikinaan. Miehet yrittävät nauttia lomasta, mutta osalle se on vain tyhjää aikaa, jolloin he kohtaavat itsensä ja tekonsa taistelussa. Vankeja kultahampaiden vuoksi tappanut Dale säikähtää itseään, kun muistikuvat tulvivat hänen mieleensä, ja jää itkemään sateeseen.
Bell ajattelee jatkuvasti vaimoaan, kunnes saa tältä kirjeen, jossa tämä pyytää eroa. Vaimo ei ole kestänyt yksinäisyyttä ja on rakastunut ilmavoimien kapteeniin. Witt vierailee uudelleen alkuasukkaiden kylässä, mutta tällä kertaa nämä suhtautuvat häneen pelokkaasti ja torjuen. Witt näkee kylässä merkkejä väkivallasta ja ymmärtää sodan muuttaneen sekä häntä että alkuasukkaita. Paluuta yhteiseen menneeseen aikaan ei ole.
Me olimme perhe. Kuinka se rikkoutui ja hajosi? Niin että olemme nyt kääntyneet toisiamme vastaan ja seisomme toistemme valon edessä. Kuinka hukkasimme sen hyvän, joka meille oli annettu? Päästimme sen livahtamaan tiehensä? Huolimattomasti siroteltuna. Mikä estää meitä ojentamasta kättämme? Koskettamasta kunniaa?
Kävellessään takaisin Witt kohtaa ystävänsä, joka on iloinen haavoittumisestaan, sillä hän pääsee takaisin kotiin. Wittin palatessa komppaniaan Welsh piikittelee häntä jälleen. Witt moittii Welshia vuorostaan siitä, että tämä on välillä ystävällinen ja välillä taas tekeytyy kylmäksi ja kovaksi. Welsh sanoo tuntevansa itsensä yksinäiseksi vain ihmisten seurassa ja ihmettelee, miten Witt jaksaa uskoa parempaan maailmaan. Witt sanoo näkevänsä Welshissäkin ”kipinän”. Welsh jää pohtimaan ihmisluonteiden eroavuuksia. Mies katsoo kuolevaa lintua ja luulee sen tuntevan vain selittämätöntä tuskaa. Mutta kuolemalla on viimeinen puheenvuoro. Se nauraa hänelle. Toinen mies katsoo samaa lintua ja tuntee kunniaa. Tuntee jonkin hymyilevän lävitsensä.
Juoni > Taistelu joella

C-komppania kahlaa joessa kohti vihollista. Kun vihollisen tykistötuli osuu aina lähemmäksi, kersantiksi ylennetty Bell kehottaa Starosin tilalle tullutta kokematonta luutnantti Gorea siirtämään miehet pois joelta. Gore sanoo ylpeästi, että hän päättää siitä itse. Gore lähettää korpraali Fifen (Adrien Brody) ja sotamies Coombsin muodostaman partion selvittämään vihollisen sijaintia. Witt ilmoittautuu kolmanneksi, mutta sanoo luutnantille komppanian olevan vaarassa keskellä jokea. Partio törmää pian komppaniaa kohti etenevään japanilaiseen vahvistuspataljoonaan. Coombs haavoittuu, ja Witt jää hänen luokseen ja käskee Fifeä viemään sanaa muille. Fife juoksee C-komppanian luo ja kehottaa kaikkia perääntymään. Kun häneltä kysytään Wittistä, Fife vaikenee. Coombs putoaa virtaan, ja Witt lähtee juoksemaan pakoon, kun japanilaiset lähestyvät. Witt huomaa ajautuneensa saarretuksi, mutta kohottaa silti kiväärinsä ja joutuu ammutuksi. Witt nähdään vielä paremmassa maailmassa, missä hän leikkii vedessä alkuasukaslasten kanssa. Myöhemmin komppania käy hautaamassa Wittin. Welsh jää seisomaan haudalle ja kysyy: ”Missä on kipinäsi nyt?”
Juoni > Loppu

Komppania saa uuden päällikön, kapteeni Boschen (George Clooney). Bosche kertoo komppanian olevan perhe, jonka isä hän on. Welsh pohtii esimiesten ja armeijan valheellisuutta: He haluavat sinut hengiltä. Tai mukaan valheeseensa.
Kun komppania marssii takaisin rannalle laivausta varten, se ohittaa tuoreen sotilashautausmaan. Laivassa nuori sotilas selittää toiselle: Olen ehkä nuori mutta olen elänyt paljon elämää. Olen nyt valmis elämään sitä hyvin. Isäni sanoi minulle aina, että asiat pahenevat ennen kuin ne paranevat. Koska elämän ei pitäisi olla näin kovaa nuorena, luulen, että tämän jälkeen pahin on varmasti ohi. Asioitten on aika alkaa parantua. Sitä minä haluan. Niin tulee tapahtumaan.
Elokuva päättyy kuviin laivan kannella seisovista, saarta vakavina katselevista sotilaista, alkuasukkaista, jotka melovat jokea pitkin, kuhertelevista papukaijoista ja rantahietikossa itävästä kookospalmun pähkinästä. Sodan jälkeen elämä palaa saarella normaaleihin uomiinsa. Sotilaille saari jää edustamaan ensisijaisesti sotaa.
Tuotanto > Kirja

James Jonesin kirja Ohut punainen viiva ja Terrence Malickin elokuva ovat selvästi erilaisia taideteoksia. Kirja kuvaa päähenkilöiden kokemuksia ja sisäistä elämää tarkasti, eikä siinä ole kertojan ääntä. Kirjassa ei mainita Guadalcanalin alkuperäisasukkaita, vaikka elokuvan melanesialainen heimo on tärkeä sotamies Wittille. Henkilöhahmoissa on suuria eroja: muun muassa ihmisyyteen uskova Witt on kirjassa haiseva ja eriskummallinen hahmo ja kersantti Welsh puolestaan todellinen öykkäri, joka nauttii alaistensa kiusaamisesta. Kirjan C-komppaniaa johtava juutalainen kapteeni Stein on vaihtunut kreikkalaiseksi kapteeni Starosiksi. Malick on käyttänyt myös Jonesin aiempaa kirjaa Täältä ikuisuuteen hyväkseen kirjoittaessaan elokuvan dialogeja.
Tuotanto > Malick

Ennen Veteen piirrettyä viivaa Terrence Malick oli ohjannut vain kaksi täyspitkää elokuvaa. Kummatkin olivat aikanaan arvostettuja menestyksiä. Vuonna 1973 ensi-iltansa saanut esikoisteos Julma maa nosti Martin Sheenin ja Sissy Spacekin elokuvauran uudelle tasolle. Onnellisten aika teki vuorostaan Richard Gerestä tähden. Itse Malickista puhuttiin perfektionistina, joka kuvaa valtaisan määrän materiaalia ja leikkaa elokuviaan viimeiseen hetkeen asti. Yllättäen Onnellisten ajan julkaisun jälkeen Malick muutti vähin äänin Pariisiin ja eristäytyi elokuvamaailmasta ja julkisuudesta. Hän matkusteli Nepalissa ja tutki muinoin ihmisasumuksina olleita luolia, kiipeili Ranskan Alpeilla sekä teki pitkiä matkoja muun muassa Kreikkaan ja Kanadan Nova Scotiaan. Kirjoittaessaan hän asui aina Austinissa Texasissa. Malick ei ole antanut haastatteluja sitten 1970-luvun eikä myöskään halua itseään valokuvattavan. Kun hän katosi kahden elokuvan jälkeen, häntä pidettiin karkulaisena ja epävakaana taiteilijaluonteena, mutta elokuvien menestyksen ja taiteellisten ansioiden vuoksi hänen toivottiin palaavan Hollywoodiin.
Tuotanto > Rooleissa

| 0 | 1 | 2 |
| --- | --- | --- |
|  Jim Caviezel  | … |  sotamies Witt   |
|  Sean Penn  | … |  kersantti Welsh   |
|  Ben Chaplin  | … |  sotamies Bell   |
|  Elias Koteas  | … |  kapteeni Staros   |
|  Nick Nolte  | … |  eversti Gordon Tall   |
|  John Cusack  | … |  kapteeni Gaff   |
|  Adrien Brody  | … |  korpraali Fife   |
|  Dash Mihok  | … |  korpraali Doll   |
|  Woody Harrelson  | … |  kersantti Keck   |
|  Miranda Otto  | … |  Marty Bell, sotamies Bellin vaimo   |
|  John Travolta  | … |  prikaatinkenraali Quintard   |
|  John Savage  | … |  kersantti McCron   |
|  John C. Reilly  | … |  kersantti Storm   |
|  Kirk Acevedo  | … |  sotamies Tella   |
|  George Clooney  | … |  kapteeni Bosche   |
|  Jared Leto  | … |  luutnantti Whyte   |
|  Arie Verveen  | … |  sotamies Charlie Dale   |
|  Steven Vidler  | … |  luutnantti Gore   |
|  David Harrod  | … |  korpraali Queen   |
|  Don Harvey  | … |  kersantti Becker   |
|  John Dee Smith  | … |  sotamies Edward B. Train   |
|  Will Wallace  | … |  sotamies Hoke   |